Заробак не задавальняе? Так, але ён мог быць удвая большым, калі пазбегнуць страт у раслінаводстве і жывёлагадоўлі. Напрыклад, "Папшулі" не рэалізуюць малако гатункам экстра, ды і вышэйшага ўсяго 64%. У пачатку 2018-га ўжо 80% адпавядае толькі першаму гатунку. Памяншаецца колькасць прыплоду цялят. І пры гэтым з цяжкасцю даецца выкананне тэхналагічных патрабаванняў утрымання статка. Напрыклад, арганізацыя прагулак кароў, з якімі звязана выяўленне матачнага пагалоўя ў ахвоце. Трывожаць адносіны да чысціні малочнага посуду, не кажучы пра больш сур'ёзныя пытанні.